**5 клас Домашна работа – 11 учебна седмица**

**Български език**

1. *Моля препишете в тетрадките:*

**Второстепенни части на изречението – Обстоятелствено пояснение**

**Обстоятелственото пояснение** пояснява сказуемото или други обстоятелства, при които се се извършва действието, затова различаваме няколко вида обстоятелствени пояснения:

Обстоятелствено пояснение **за време.** Открива се с въпроса **Кога?**

***Например:* През ваканцията** ходим на почивка**. Кога** ходим на почивка?

Обстоятелствено пояснение **за място.** Открива се с въпроса **Къде?**

***Например:*** Забравих си чантата в автобуса. **Къде** си забравих чантата?

Обстоятелствено пояснение **за начин**. Открива се с въпроса **Как? *Например:*** Учениците разговаряха шумно. **Как** разговаряха учениците?

**Литература**

1. *Моля препишете в тетрадките:*

**Фолклор**

Фолклор означава народна мъдрост, народно знание.

Фолклорът включва цялата култура на народа, не само народното изкуство, а народните вярвания, знания и обичаи, заедно с музиката, танците, живописта, скулптурата, театъра...

Фолклорните приказки често разкзват за вълшебства и чудеса, за страшни двубои с опасни чудовища – змейове, лами, хали. Вълшебните приказки произлизат от митовете, но за разлика от тях не са свещени текстове, героите им не са богове, а обикновени хора, които проявяват съобразителност и адаптивност и преодоляват трудностите като разчитат на своите житейски умения.

А вие коя приказка знаете и можете да разкажете?

1. *Моля прочетете.*

Над смъртни и над богове властвува съдбата. Никой не може да избегне нейните повели. Няма сила, няма власт, която би могла да измени нещичко от онова, което е отредено на боговете и на смъртните. Пред съдбата може само смирено да се преклониш и да й се подчиниш. Само мойрите знаят повелите на съдбата. Мойрата Клото преде нишката на живота на човека, определяйки продължителността на живота му. Скъса ли се нишката, свършва и животът.  
 Мойрата Лахеза изтегля, без да гледа, жребия, който се пада на човека в живота. Никой не е в състояние да измени определената от мойрите съдба, тъй като третата мойра, Атропа, записва в дълъг свитък всичко, що са определили на човека в живота нейните сестри, а което е веднъж записано в свитъка на съдбата, то е неизбежно. Великите, строги мойри са неумолими.  
 На Олимп има още една богиня на съдбата – тя е богинята Тюхе, богиня на щастието и благоденствието. От рога на изобилието рога на божествената коза Амалтея, с мляко, от която бил отхранен самият Зевс, тя сипе дарове на хората и честит е оня човек, който срещне в своя жизнен път богинята на щастието Тюхе; но колко рядко се случва това и колко нещастен е човекът, от когото се отвърне богинята Тюхе, която доскоро му е давала своите дарове!  
 Така царува на Олимп великият цар на хората и боговете Зевс, заобиколен от сонм светли богове, пазейки реда и правдата в целия свят.

Край